open-index/open-wikipedia-markdown huggingface dataset:
Fecal Matter

**Fecal Matter** foi unha banda estadounidense de punk rock de curta vida procedente de Aberdeen, Washington e formada en 1985 por Kurt Cobain, o futuro líder de Nirvana, e Dale Crover de The Melvins. Posteriormente entrarían no grupo outros membros dos Melvins como Buzz Osborne e Mike Dillard, que só estiveron durante un breve período de tempo en 1986.

A única gravación da banda, a cinta demo *Illiteracy Will Prevail*, a día de hoxe aínda non foi publicada oficialmente, coa excepción da canción "Spank Thru". Porén, partes filtradas da casete están dispoñibles en distintas páxinas de Internet.

## Historia 
A banda formárona a principios de 1985 o guitarista e vocalista Kurt Cobain, que acababa de ser expulsado do instituto, o baixista Dale Crover e o batería Greg Hokanson. O grupo pasou varios meses ensaiando material orixinal e versións, incluídas cancións de Ramones, Led Zeppelin e Jimi Hendrix, antes de que Hokanson marchase en decembro. 

Pouco despois, Cobain e Crover foron á casa da tía de Kurt, Mari Earle, en Burien para gravar a demo *Illiteracy Will Prevail* nun gravador de 4 pistas. Non se sabe con seguridade a data da gravación; Michael Azerrad asegurou que foi en decembro de 1985 no seu libro *Come as You Are: The Story of Nirvana*, mentres que Gillian Gaar defende que é máis probable que fose na Semana Santa de 1986 no seu libro *Entertain Us!: The Rise of Nirvana*. Crover encargouse tanto do baixo como da batería, e a parella gravou 13 temas orixinais en total, que Cobain posteriormente recordou como un xconxunto de cancións punk "totalmente abrasivas" que reflectían o seu interese por Black Sabbath e Black Flag.

Posteriormente en 1986, Buzz Osborne e Mike Dillard uníronse ao grupo tocando o baixo e a batería respectivamente. Esta encarnación só ensaiou durante moi pouco tempo; no libro de Michael Azerrad *Come as You Are: The Story of Nirvana*, Cobain fala da súa frustración con Osborne por non ter tomado o suficientemente en serio a banda e que non mercase un amplificado de baixo.

## Discografía 
* *Illiteracy Will Prevail*

## Notas
Víctor Claver

**Víctor Claver Arocas**, nado en Valencia o 30 de agosto de 1988, é un xogador español de baloncesto profesional que xoga no Valencia Basket da Liga ACB.

## Traxectoria 
### Europa 
Claver comezou a súa carreira nas categorías inferiores do Maristas e do Valencia BC. Fixo o seu debut coma profesional no Valencia na tempada 2006-07. Gañou a Eurocup na tempada 2009-10. Ó ano seguinte fixo o seu debut na Euroliga, acadando 10.9 puntos, 4.9 rebotes en 14 partidos.

### NBA 
Claver foi elixido na 22ª posición do Draft da NBA de 2009 polos Portland Trail Blazers. O 12 de xullo de 2012, asinou un contrato por tres anos cos Trail Blazers.

O 19 de febreiro de 2015, Claver foi traspasado xunto a Will Barton, Thomas Robinson e unha elección protexida da primeira rolda do Draft de 2016 ós Denver Nuggets, a cambio de Arron Afflalo e Alonzo Gee. Tres días máis tarde, foi cortado polos Nuggets sen chegar a debutar.

### Regreso a Europa 
O 1 de marzo de 2015, Claver fichou polo BC Khimki ruso para o resto da tempada.

## Notas 
## Véxase tamén 
### Ligazóns externas 
* Perfil en ACB.com 
* Estatísticas en Basketball-Reference.com
Devon Sawa

**Devon Edward Sawa** nado o 7 de setembro de 1978 en Vancouver, Columbia Británica, é un actor canadense.

## Filmografía 
## Véxase tamén 
### Ligazóns externas 
*
Esclusa

: *Para outros títulos homónimos véxase esclusa de ar e Esclusa (Países Baixos)*.
[miniatura|Vista dunha esclusa do [Canle de Panamá.]]
miniatura|Vista do interior dunha esclusa en Alemaña.

As **esclusas** son obras hidráulicas que permiten vencer desniveis concentrados en canles navegables, elevando ou descendendo os navíos que se atopan nelas. Poden formar parte das estruturas complementarias dunha presa, cando esta se constrúe sobre ríos navegables.

Son moi coñecidas as esclusas do Canle de Panamá. En Europa, onde a navegación interior está desenvolvida, pódese navegar desde o Mar do Norte ata o Mar Negro atravesando varias esclusas.

O cruzamento dunha **esclusa** é unha operación bastante lenta; posto que hai que equilibrar os niveis de auga, primeiro co tramo de canle onde se atopa o navío e logo co outro nivel cara ao que sairá o navío. O consumo de auga é considerable; para diminuílo procúrase nunca facer un enchido ou baleirado da esclusa se non hai un navío que require de atravesala. Ese tamén é un dos motivos polos cales en xeral se constrúen dúas esclusas en paralelo; así, parte da auga de baleirado dunha pódese utilizar para o enchido da outra.

Tecnicamente, o límite de desnivel que pode ser vencido cunha soa esclusa é de aproximadamente 25 m. Para desniveis maiores debe pensarse en esclusas concatenadas, o que dificulta aínda máis a súa operación, ou debe pensarse noutros dispositivos como:

* ascensores de barcos, dos cales xa se construíron varios tipos
* planos inclinados de auga

En Bélxica, sobre a *"Canle du Centre"*, inaugurouse en 2002 o ascensor funicular de Strépy-Thieu, que permite franquear un desnivel de 73 m.

## Notas 
## Véxase tamén 
### Outros artigos
* Canle (enxeñería)
* Nora de Falkirk
Final Destination 2

***Final Destination 2*** é un filme estadounidense de terror dirixido por David R. Ellis que se estreou no 2003.

## Sinopse 
Pasou un ano dende o accidente do voo 180. Agora, un grupo de mozos estudiantes que se dirixen a Florida nas vacacións de primavera -Spring Break- evitan un mortal accidente de tráfico grazas ás premonicións dunha das rapazas.

## Personaxes 
## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en RottenTomatoes 
* Ficha en Metacritic 
* Ficha en BoxOfficeMojo
Zaldibia

**Zaldibia** é un concello vasco da provincia de Guipúscoa. En 2011 tiña 1517 habitantes.

## Véxase tamén
### Ligazóns externas
*Zaldibia en euskomedia.org
O Nogueirido, Senra, Ortigueira

**O Nogueirido** é un lugar da parroquia de Senra no concello coruñés de Ortigueira, na comarca de Ortegal. Segundo o INE, en 2025 tiña 262 habitantes (123 homes e 139 mulleres), o que supón unha diminución en relación a 2011, cando tiña 318 habitantes.

## Lugares e parroquias 
### Lugares de Senra 
### Parroquias de Ortigueira 
## Notas
Pygmalion

***Pygmalion*** é o terceiro e derradeiro álbum de estudio da banda inglesa de dream pop Slowdive, editado o 6 de febreiro de 1995 a través do selo Creation Records. Trátase dunha partida dos anteriores dous discos incorporando un son máis experimental tirando cara a música electrónica con escasos arranxos atmosféricos. Todas as composicións son de Neil Halstead, e as letras nos temas "Miranda" e "Visions of La" son de Rachel Goswell. A ilustración da portada é obra do aclamado deseñador Steven Woodhouse.

En outubro de 2016 Pitchfork Media situouno no número 12 da súa lista dos 50 mellores álbums de shoegaze de todos os tempos.

## Listaxe de cancións 
Todos os temas compostos por Neil Halstead.

## Notas
Roibás

O topónimo **Roibás** pode referirse a:

;En Galiza
***Roibás**, lugar da parroquia do Castro, no concello de Begonte;
***Roibás**, lugar da parroquia de San Claudio, no concello de Ortigueira;
***Roibás**, lugar da parroquia de Senra, no concello de Ortigueira.

## Véxase tamén
### Outros artigos
Forcado

O termo **forcado** pode designar diversos apeiros agrícolas:
* **Forcado**, apeiro agrícola formado por un mango rematado en tres ou máis gallas, para apañar herba, palla, esterco etc. 
* **Forcado**, peza par do arado a ámbolos lados do rostro, para anchear o suco. Adoita denominarse *abeaca*.
* **Forcado**, peza do carro, no nacemento da cabezalla, rematado en 2-3 gallas, que serve para evitar que a carga caia sobre a xugada.
* Forcado, útil de cociña en forma de pau pequeno, tamén rematado en 2-3 gallas, para calcar a verdura ou os roxóns que ferven na pota.
Boisaca, San Caetano, Santiago de Compostela

**Boisaca** é un lugar da parroquia de San Caetano no concello coruñés de Santiago de Compostela, na comarca de Santiago. Segundo o IGE, en 2024 tiña 110 habitantes (59 homes e 51 mulleres).

Neste lugar áchase o cemiterio municipal de Santiago de Compostela.

## Lugares e parroquias 
### Lugares de San Caetano 
### Parroquias de Santiago de Compostela 
## Notas
Gran Premio de México de 1963

O Gran Premio de México de Fórmula 1 de  celebrouse en Cidade de México o 27 de outubro de 1963.

## Clasificación 
* Surtees foi descualificado por recibir un empuxón para arrincar.

## Posicións logo da carreira 
;Clasificación no campionato de pilotos

;Clasificación do campionato de construtores

* **Notas**: Só están incluídos os cinco primeiros postos en ambos os grupos de clasificación. Só os 6 mellores resultados contan para o Campionato. Os números sen paréntese son os puntos do campionato, os números entre paréntese son o total de puntos anotados.

## Notas 
* Pole position: Jim Clark - 1:58.8
* Volta rápida: Jim Clark - 1:58.1
* Este foi tamén o único Gran Premio do Campionato Mundial, onde competiu un coche co número 13

## Véxase tamén 
### Bibliografía 
* "The Formula One Record Book", John Thompson, 1974.

### Ligazóns externas
Heraldo Guardés

***Heraldo Guardés*** foi un semanario editado na Guarda entre 1904 e 1935.
## Historia e características 
Subtitulado *Semanario independiente*, apareceu o 15 de outubro de 1904. Foi fundado por José Darse Sobrino, que era tamén o propietario, ao seu regreso da emigración. Darse creou unha imprenta propia na que se imprimía o periódico. Entre os seus colaboradores figuraron Guillermo Vicente, Francisco Rodríguez Otero, Manuel Álvarez Rivero, Serafín Carrera Fernández, Rafael Fernández Casas e Xoán Noya. De tendencias liberais republicanas, defensor do agrarismo e anticlerical, antiforal e anticaciquil. Identificouse plenamente co movemento agrario a partir do 30 de xaneiro de 1909, cando reiniciou a súa publicación, interrompida durante varios meses a consecuencia dun incendio o 20 de abril de 1908. Debido a esta vinculación e ás diversas campañas agraristas, foi considerado como o decano da prensa agrarista dos anos dez. Logo da morte do seu fundador cambiou a súa orientación e pasou a defender á dereita caciquil. Cesou a súa edición en 1935. Varios colaboradores de Darse continuaron a súa liña en *Nuevo Heraldo*.

## Notas 
## Véxase tamén 
### Bibliografía 
* 
* 
* 

* 

### Ligazóns externas 
* José Antonio Uris Guisantes "José Darse Sobrino e Heraldo Guardés" galiciasuroeste.info.
Cemiterio de Boisaca

miniatura|Entrada ó cemiterio.
O **Cemiterio municipal de Boisaca** é o principal cemiterio do concello de Santiago de Compostela, con 66.000 metros cadrados e unhas 12.000 prazas entre sepulturas (8.659), nichos (2.433) e panteóns (168). Está situado no lugar de Boisaca, ó norte da cidade, a carón do Polígono industrial do Tambre e da estrada N-550.

O lugar foi escenario de varios fusilamentos durante os primeiros meses da Guerra Civil española, polo cal existe un recordo nun dos muros do cemiterio en homenaxe ós executados, con varias placas dos concellos de Santiago de Compostela e de Ordes.

## Personaxes ilustres 
Entre os persoeiros enterrados no cemiterio atópanse:
* Aurelio Aguirre (1833–1858), poeta.
* Simeón García de la Riva (1823–1889), empresario e banqueiro.
* José Piñeiro González (1878–1927), aviador.
* Roberto Nóvoa (1885–1933), médico e pensador.
* Ramón María del Valle-Inclán (1866–1936), escritor.
* Xoán Xesús González (1895–1936), mestre, xornalista, avogado, escritor e político.
* Modesto Pasín Noya (1903–1936), sindicalista e político, fillo de José Pasín Romero.
* Pablo Pérez Costanti (1857–1938), arquiveiro e escritor.
* José Pasín Romero (1878–1960), sindicalista e político.
* As dúas Marías (1980 e 1983), populares veciñas de Santiago.
* Ricardo Carballo Calero (1910–1990), filólogo e escritor.
* Gumersindo Costoia Gómez (1911/1912–1994), líder do Partido Comunista Obreiro Español e candidato a deputado nas eleccións xerais de 1982.
* Antón Fraguas (1905–1999), historiador e antropólogo.
* Roberto Vidal Bolaño (1950–2002), autor, director e actor de teatro.
* Domingo García-Sabell (1909–2003), médico, escritor, político e académico.
* Isaac Díaz Pardo (1920–2012), intelectual, artista e empresario.
* Antonio Bermúdez Vidán (1947–2016), banqueiro e xornalista deportivo.
* Xerardo Fernández Albor (1917–2018), presidente da Xunta de Galicia.

## Galería 

Tumba de Valleinclán en Boisaca - Santiago - Galicia (Spain)-2.jpg|Tumba de Valle-Inclán.
Tumba de Antonio Fraguas en Boisaca - Santiago - Galicia (Spain).jpg|Tumba de Antón Fraguas.
Monólito en lembranza das vítimas da Guerra Civil Cemiterio de Boisaca.jpg|Homenaxe ós fusilados.
Cemiterio de Boisaca - Xardín de Ilustres.jpg|Xardín de Ilustres

## Notas 
## Véxase tamén 
### Ligazóns externas 
* Información na web do Concello de Santiago de Compostela.
* Regulamento do cemiterio municipal de Santiago de Compostela.
José Darse Sobrino

**José Darse Sobrino**, nado en Porto en 1874 en finado na Guarda o 30 de decembro de 1932, foi un impresor e xornalista galego.

## Traxectoria 
Emigrou moi novo ao Brasil, onde estudou e fundou o semanario *A Lei* (1896). En 1903 regresou e estableceuse na Guarda, onde fundou o semanario *Heraldo Guardés*. A súa defensa das tendencias liberais orixinou numerosos procesos xudiciais por delitos de imprenta. Defendeu a campaña do Directorio Antiforista de Teis e participou como orador nos mitins redencionistas. Logo da súa morte e como homenaxe, os seus discípulos editaron *Nuevo Heraldo*.

## Véxase tamén 
### Bibliografía 
* 
* 
* 

### Ligazóns externas 
* Uris Guisantes, José Antonio. "José Darse Sobrino e Heraldo Guardés" galiciasuroeste.info.
Ex aequo

**Ex aequo** é unha locución latina que significa literalmente "dende a igualdade". Emprégase ao falar dun premio compartido con igual mérito.

## Notas
## Véxase tamén 
### Ligazóns externas 
* Recompilación de usos na prensa escrita
Nuevo Heraldo

***Nuevo Heraldo*** foi un semanario editado na Guarda entre 1934 e 1936.
## Historia e características 
Subtitulado *Semanario republicano independiente* e *Periódico defensor del agrarismo. Informaciones-Deportes-Política*, apareceu o 30 de xuño de 1934. Fundado e dirixido por Xoán Noya Gil. Foi de tendencia republicana e liberal, con concesións ao galeguismo. Incluíu artigos en galego, sobre todo información política e artigos a favor da Autonomía. Colaboraron Filgueira Valverde, Carmiña Prieto Rouco, Xulián Magariños... Abundaban as páxinas dos autores da comarca, como Antón Alonso Ríos (temas económicos), Xan D'Outeiro (pseudónimo de Domingo Álvarez Álvarez, que publicou "Follecas da Jalleira" na xerga dos telleiros), Manuel de la Ventosela (pseudónimo de Manuel Álvarez Rivero). Publicou crónicas dende Porto Rico (por Joaquín Saúl, en galego) e dende Santo Domingo. Apareceron caricaturas de Óscar Noya, fillo do director, que tiña 13 anos. Nos primeiros números apareceu o "Chipi-chipi. Periódico satélite. El único semanario que se regala, con poemas e pasatempos en ton humorístico". Tamén hai que destacar o número necrolóxico dedicado ao poeta guardés Feliciano Rolán Vicente. Cesou a súa publicación o 18 de xullo de 1936.

## Véxase tamén 
### Bibliografía 
* 

### Outros artigos 
* Lista de publicacións impresas da provincia de Pontevedra
A Forcada

O termo **A Forcada** pode referirse a:

*Unha forcada é un apeiro agrícola. 

Como topónimo **A Forcada** pode referirse a:

;En Galiza
***A Forcada**, lugar da parroquia de Vilacova, no concello de Salvaterra de Miño;
***A Forcada**, lugar da parroquia de Sante, no concello de Trabada;
***Lama Forcada**, lugar da parroquia de Nogueira de Ramuín, no concello de Nogueira de Ramuín;
***Pena Forcada**, lugar da parroquia de Tarrío, no concello de Monterroso;
***A Pena Forcada**, lugar da parroquia de Andavao, no concello de Boimorto.

## Véxase tamén
### Outros artigos
***Forcados**, lugar da parroquia de Vilacaíz, no concello do Saviñao;
***Rioforcado**, lugar da parroquia da Barqueira, no concello de Cerdido.
Son (homónimos)

O termo **Son** pode referirse a:

***Son** é a sensación producida no órgano do oído pola mudanza de presión atmosférica;
***Son** ou **SON**, é un partido político instrumental galego creado no ano 2015 para concorrer ás eleccións municipais dese ano en diversas localidades de Galicia.

Como topónimo, pode referirse a:

;En Galiza
***Porto do Son**, concello da comarca de Noia;
***Son**, parroquia do concello de Navia de Suarna;
****Son**, lugar de dita parroquia;
****Robledo de Son**, lugar de dita parroquia;
****A Veiga de Son**, lugar de dita parroquia;
***O Son**, lugar da parroquia de Cee, no concello de Cee;
***Son de Abaixo**, lugar da parroquia de San Caetano, no concello de Santiago de Compostela;
***Son de Arriba**, lugar da parroquia de San Caetano, no concello de Santiago de Compostela;
***Porto do Son**, lugar da parroquia de Noal, no concello de Porto do Son;
***Sona**, lugar da parroquia de Partovia, no concello do Carballiño;
***Soná**, lugar da parroquia do Mato, no concello de Palas de Rei;
***Sonán**, lugar da parroquia de Insua, no concello de Taboada;
***Sonelle**, lugar da parroquia do Regueiro, no concello de Boborás.

## Véxase tamén
### Outros artigos
O Son

O topónimo **O Son** pode referirse a un concello e dous lugares de Galicia:

*O Concello de **Porto do Son**, na comarca de Noia.
**O lugar de **Porto do Son**, na parroquia de Noal, no concello de Porto do Son
*O lugar do **Son**, na parroquia de Cee, no concello de Cee.

## Véxase tamén
### Outros artigos
***Son**.
San Silvestre

O nome **San Silvestre** pode referirse a:

***Silvestre I**, papa da igrexa católica (270-335); celebración o 31 de decembro;
***Silvestre Gozzolini**, reformador da orde de San Bieito (m. 1267);
***Orde de San Silvestre**, título honorario creado polo papa Gregorio XVI.

Como topónimo, pode referirse a:

;En Galiza
***San Silvestre de Argas**, parroquia do concello de San Xoán de Río.
****San Silvestre**, lugar de dita parroquia;
***San Silvestre**, lugar da parroquia de San Caetano, no concello de Santiago de Compostela;
***San Silvestre**, lugar da parroquia de Barbadelo, no concello de Sarria.

## Véxase tamén
### Outros artigos
*Parroquias de Galicia baixo a advocación de san Silvestre
Verbi gratia

***Verbi gratia***, en abreviatura ***v. g.***, é unha locución latina de uso actual que significa literalmente "a modo de exemplo". Emprégase cando se quere ilustrar cun exemplo o que se está a dicir.

## Notas
## Véxase tamén
### Ligazóns externas
* Recompilación de usos na prensa escrita
Numerus clausus

***Numerus clausus*** é unha locución latina que significa literalmente "número pechado", "cantidade limitada".
Aplícase especialmente, ao número limitado de admisión de alumnos para ingresar nunha institución.

## Véxase tamén
### Ligazóns externas
* Recompilación de usos na prensa escrita
The Da Vinci Code (videoxogo)

***The Da Vinci Code*** é un videoxogo para PlayStation 2, Xbox e Microsoft Windows desenvolto por The Collective, Inc. e publicado por 2K Games. Baseado na novela *O código Da Vinci* de Dan Brown, o xogo non está asociado co filme homónimo, e por iso os personaxes non se asemellan fisicamente ós dos filmes. Ademais, existen algunhas diferenzas entre a novela e o xogo, como que no canto de "Opus Dei", o nome da seita no xogo é "Manus Dei". O xogo foi estreado o 19 de maio de 2006 en Norte América, e o 16 de maio de 2007 en Europa.

## Modo de xogo 
*The Da Vinci Code* é un xogo de acción e aventuras en terceira persoa. A súa historia está baseada sobre todo no libro, e algo menos no filme, aínda que numerosos elementos e eventos narrativos do xogo non aparecen en ningún dos dous.

O obxectivo do xogo, ó igual que no libro e o filme, é localizar o Santo Graal. Para conseguilo, o xogador debe reunir pistas, solucionar crebacabezas e evadir ou derrotar inimigos.

## Véxase tamén 
### Outros artigos 
* *The Da Vinci Code*
* *O código Da Vinci*

### Ligazóns externas 
* Ficha en GameFAQs 
* Ficha en MobyGames
Álter ego

**Álter ego** é unha locución latina que significa literalmente "outro eu". Emprégase ao falar da segunda personalidade de alguén.

## Notas 
## Véxase tamén 
### Ligazóns externas 
* Recompilación de usos na prensa escrita
El Agro de Tomiño

***El Agro de Tomiño*** foi un periódico editado en Tomiño entre 1928 e 1930.

## Historia e características 
Apareceu en outubro de 1928. Foi o órgano da Federación de Sociedades Agrícolas de Tomiño. O seu director era Daniel Calzado Poceiro e entre os seus redactores estaba Francisco Rodríguez Otero. Foi continuado por *Agro del Miño*.

## Véxase tamén 
### Bibliografía 
* 
### Outros artigos 
* Lista de publicacións impresas da provincia de Pontevedra
Gran Premio dos Estados Unidos de 1963

O **Gran Premio dos Estados Unidos de 1963** foi unha carreira de automobilismo de Fórmula Un, celebrada o 6 de outubro de 1963 no circuíto de Watkins Glen. Foi a oitava carreira da tempada de Fórmula Un de .

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Notas**: Só están incluídos os cinco primeiros postos en ambos os grupos de clasificación. Só os 6 mellores resultados contan para o Campionato. Os números sen paréntese son os puntos do campionato, os números entre paréntese son o total de puntos anotados.

## Notas 
## Véxase tamén 
### Bibliografía 
* Doug Nye (1978). *The United States Grand Prix and Grand Prize Races, 1908-1977.* B. T. Batsford. ISBN 0-7134-1263-1
* Dean Batchelor (xaneiro de 1964). "Grand Prix of the United States". *Road & Track*, 50-55.
* "The Formula One Record Book", John Thompson, 1974.

### Ligazóns externas
Catch the Breeze

***Catch the Breeze*** é un álbum recompilatorio de dous discos da banda inglesa de shoegazing Slowdive. Foi publicado o día 15 de novembro do 2004 a través do selo Sanctuary Midline con textos no libreto do xornalista musical Paul Lester.

## Listaxe de cancións 
**Disco 1:**
# "Slowdive" – 5:15
# "Avalyn I" – 4:51
# "Morningrise" – 4:19
# "Catch the Breeze" – 4:17
# "Golden Hair" – 4:02
# "Shine" – 5:20
# "Albatross" – 5:14
# "Golden Hair" (Live BBC Peel Session) – 3:41
# "Spanish Air" – 5:58
# "So Tired" – 4:03
# "Alison" – 3:48
# "Country Rain" – 3:33
# "Machine Gun" – 4:21
# "When the Sun Hits" – 4:45

**Disco 2:**
# "40 Days" – 3:15
# "Souvlaki Space Station" – 5:58
# "Dagger" – 3:30
# "Here She Comes" – 2:16
# "Melon Yellow" – 3:51
# "Sing" – 4:49
# "Blue Skied an' Clear" – 6:52
# "Crazy for You" – 5:59
# "J's Heaven" – 6:46
# "Visions of La" – 1:45
# "Rutti" – 10:03
Bestival Live 2011

***Bestival Live 2011*** é un álbum ao vivo gravado pola banda inglesa de post-punk The Cure durante o festival Bestival 2011. Foi publicado como disco dobre o día 5 de decembro do 2011. Todos os beneficios da súa venda están destinados á organización de caridade Isle of Wight Youth Trust.

## Listaxe de cancións 
### Disco 1 
# "Plainsong" - 5:10
# "Open" - 6:53
# "Fascination Street" - 4:58
# "A Night Like This" - 4:10
# "The End of the World" - 3:40
# "Lovesong" - 3:35
# "Just Like Heaven" - 3:47
# "The Only One" - 4:14
# "The Walk" - 3:31
# "Push" - 4:37
# "Friday I'm in Love" - 3:34
# "In Between Days" - 2:58
# "Play for Today" - 4:06
# "A Forest" - 6:35
# "Primary" - 4:20
# "Shake Dog Shake" - 4:44

### Disco 2 
# "The Hungry Ghost" - 4:48
# "One Hundred Years" - 6:50
# "End" - 6:11
# "Disintergration" - 8:31
# "Lullaby" - 4:43
# "The Lovecats" - 3:50
# "The Caterpillar" - 3:56
# "Close to Me" - 3:37
# "Hot Hot Hot!!!" - 3:34
# "Let's Go to Bed" - 3:36
# "Why Can't I Be You?" - 3:27
# "Boys Don't Cry" - 3:05
# "Jumping Someone Else's Train" - 3:11
# "Grinding Halt" - 3:11
# "10:15 Saturday Night" - 3:41
# "Killing Another" - 3:37
Daniel Calzado

**Daniel Calzado Poceiro**, nado en Tomiño en 1891 e finado en Buenos Aires o 11 de novembro de 1972, foi un xornalista e político galego.

## Traxectoria 
En 1911 marchou a Buenos Aires, onde colaborou coa asociación de residentes de Tomiño. Uns anos antes da instauración da República retornou a Tomiño e participou na fundación de sociedades de agricultores, estando presente na Federación Agraria Municipal de Tomiño e na Federación Agraria de Tui. Foi director de *El Agro de Tomiño*. Tamén organizou e presidiu a Asociación La Aurora del Porvenir. Na República foi elixido concelleiro e primeiro tenente de alcalde de Tomiño en 1931 e despois da dimisión de Ramiro Moure Moure en outubro dese ano foi elixido alcalde. Dimitiu como alcalde en setembro de 1932, e recibiu unha homenaxe o 17 de outubro. En decembro dese ano marchou a Buenos Aires.

En Buenos Aires e fundou varias organizacións políticas e culturais. Foi secretario do Comité tomiñense Pro-Autonomía Galega, e colaborou en *Tribuna*. Participou no Consello de Galiza e na asemblea de 1965 foi elixido Presidente da Comisión de Finanzas. Ocupou varios cargos na Agrupación Celta do Centro Gallego de Buenos Aires.

## Notas 
## Véxase tamén 
### Bibliografía 
* 
* 
### Ligazóns externas 
* Biografía na Enciclopedia da Emigración 
* Ficha en Galegos
Tempada 2012-2013 da OK Liga Feminina

A 5ª edición da máxima categoría do hóckey a patíns feminino en España, denominada **OK Liga Feminina**, comezou o 15 de setembro de 2012 e finalizará o 25 de maio de 2013.

## Equipos 
## Clasificación 

### Lenda
## Resultados 

## Véxase tamén
Rebordaos, San Caetano, Santiago de Compostela

**Rebordaos** é un lugar da parroquia de San Caetano no concello coruñés de Santiago de Compostela, na comarca de Santiago. Segundo o IGE, en 2024 tiña 141 habitantes (70 homes e 71 mulleres).

## Lugares e parroquias 
### Lugares de San Caetano 
### Parroquias de Santiago de Compostela 
## Notas
Gran Premio de Bélxica de 1964

Resultados do **Gran Premio de Bélxica** de Fórmula 1 de  disputado en Spa-Francorchamps o 14 de xuño de 1964. Foi a terceira carreira da tempada de Fórmula Un de .

## Clasificación 
## Posicións logo da carreira 
;Clasificación do Campionato de pilotos

;Clasificación do Campionato de Construtores

* **Notas**: Só están incluídos os cinco primeiros postos en ambos os grupos de clasificación.

## Notas 
* Peter Revson foi descualificado porque recibiu un empujon para arrincar.
* Derradeira saída nun Gran Premio para André Pilette

## Véxase tamén 
### Bibliografía 
* "The Formula One Record Book", John Thompson, 1974.
### Outros artigos 
### Ligazóns externas 
*
Take That & Party

***Take That & Party*** é o álbum de estrea do quinteto británico de pop Take That. Alcanzou o segundo posto nas listas británicas, e conseguiu 3 álbums de platino no Reino Unido.

## Listaxe de cancións 
## Véxase tamén 
### Ligazóns externas 
*Web Oficial de Take That
Everything Changes

***Everything Changes*** é o segundo álbum do quinteto británico de pop Take That. Alcanzou o primeiro posto nas listas británicas, e foi o terceiro álbum máis vendido no Reino Unido en 1993.

## Listaxe de cancións 
## Véxase tamén 
### Ligazóns externas 
*Web Oficial de Take That
Gran Premio dos Países Baixos de 1964

O **Gran Premio dos Países Baixos de 1964** foi unha carreira de automobilismo de Fórmula Un, celebrada o 24 de maio de 1964 no circuíto de Zandvoort. Foi a segunda carreira da tempada de Fórmula Un de .

## Clasificación 
## Posicións logo da carreira 
;Clasificación do Campionato de pilotos

;Clasificación do Campionato de Construtores

* **Notas**: Só están incluídos os cinco primeiros postos en ambos os grupos de clasificación.

Foi a derradeira saída nun Gran Premio para Carel Godin de Beaufort.

## Notas 
## Véxase tamén 
### Bibliografía 
* "The Formula One Record Book", John Thompson, 1974.
### Ligazóns externas
Agro del Miño

***Agro del Miño*** foi un periódico editado en Goián (Tomiño) en 1931.

## Historia e características 
Subtitulado *Periódico agrario*, apareceu en xaneiro de 1931. Foi continuación de *El Agro de Tomiño* e recollía informacións sobre as sociedades agrarias do partido xudicial de Tui. O seu director era Francisco Rodríguez Otero e entre os seus redactores estaba Daniel Calzado.

## Véxase tamén 
### Bibliografía 
* 
### Outros artigos 
* Lista de publicacións impresas da provincia de Pontevedra
Miguel Cabo Villaverde

**Miguel Cabo Villaverde**, nado en Santiago de Compostela en 1970, é un historiador galego.

## Traxectoria 
Licenciado en Historia pola Universidade de Santiago de Compostela, onde se especializou na historia agraria de Galicia. Ampliou estudos nas universidades de Boloña e Bielefeld. É profesor titular da USC. 

Ten colaborado en diversas revistas científicas da súa especialidade. 

## Obras 
* "Pensamento económico e agrarismo na primeira metade do século XX" (1997). En *Documentos de traballo. Historia.*
* *O agrarismo* (1998). Vigo: A Nosa Terra.  ISBN 84-89976-28-7.
* *A estación de fitopatoloxía agrícola da Coruña* (1999). Santiago de Compostela: Servicio de Estudios e Publicacións, Consellería de Agricultura, Gandería e Política Agroalimentaria. ISBN 84-453-2335-0.
* *O asociacionismo agrario en Oleiros ata a Guerra civil* (2002). Iñás-Oleiros: Trifolium. ISBN 84-932716-9-1.
* *Prensa agraria en Galicia* (2003). Ourense: Duen de Bux. ISBN 84-932078-3-7.
* *Ese vento que vai sobor da terra*. *A vida desmedida de Basilio Álvarez (2023).* Deputación de Ourense. 352 páxs. ISBN 9788416643547.

### Libros colectivos 
* *El crédito agrícola: obras completas de D. Joaquín Díaz de Rábago* (1998).
* *A propósito de Brañas: o Sindicalismo Católico Obreiro e Agrario en Galicia ata a Guerra Civil* (2006).
* *De la idea a la identidad: estudios sobre nacionalismos y procesos de nacionalización : estudios en homenaje a Justo Beramendi* (2012).
* *Transiciones en la agricultura y la sociedad rural: los desafíos globales en la historia rural* (2018).
* *La nación omnipresente: Procesos de nacionalización en la España contemporánea* (2020).
* *A xustiza pola man. Violencia e conflitividade na Galicia contemporánea* (2021).
## Notas 
## Véxase tamén 
### Bibliografía 
* 
### Ligazóns externas 
* Ficha en Histagra
* Vídeo. Conferencia-presentación do libro  *A vida desmedida de Basilio Álvarez (2023)*, no IES Lucus Augusti.
TVE HD

**TVE HD** foi unha cadea de televisión en alta definición de Televisión Española que emitiu a través da TDT. Comezou as súas emisións o 17 de xuño de 2009 en Valladolid, e aumentou progresivamente a súa área de cobertura, chegando ata o 84% dos fogares españois en setembro de 2010.

Emitiu en probas con calidade de imaxe 720p a 50 fotogramas por segundo e son Dolby Dixital Plus 2.0.

A programación da canle baseábase en reposicións de series que TVE ten en HD cando non é un simulcast con La 1, La 2 ou Teledeporte.

A canle cesou as súas emisións o 31 de decembro do 2013 para dar paso a La 1 HD, e tamén lanzaron a canle Teledeporte HD.

## Notas 
## Véxase tamén 
### Ligazóns externas 
* Sitio web en RTVE.es
Devendra Banhart

**Devendra Obi Banhart**, nado en Houston (Texas) o 30 de maio de 1981, é un cantante, compositor e artista visual estadounidense.

## Traxectoria
Criouse coa súa nai en Venezuela, ata que se mudou a California na súa adolescencia. Comezou a estudar no San Francisco Art Institute en 1998, pero deixouno para tocar música en Europa, San Francisco e Os Ánxeles. Banhart publicou o seu álbum de estrea no ano 2002, e continuou gravando o seu material nos selos Young God e XL, ademais de traballar tamén en recompilatorios ou facendo colaboracións.
Adolfo Calzado Sanjurjo

**Adolfo Calzado Sanjurjo**, nado en Bordeos cara a 1840 e finado en Madrid o 23 de novembro de 1909, foi un banqueiro, xornalista e político galego.

## Traxectoria 
Nado en Bordeos, onde estaban accidentalmente os seus pais, pasou a súa infancia en Sevilla onde estudou no colexio de Alberto Lista. Completou os seus estudos en Londres. Regresou a Vigo, onde se establecera a súa nai e alí publicou en *El Miño* a súa novela *Alternativas*. Marchou a Madrid onde se dedicou ao xornalismo e a literatura. Despois marchou a París, para dirixir co seu pai o Teatro italiano. Despois dedicouse aos negocios na bolsa e na banca francesa. Foi presidente do consello de administración da Sociedad General de Anuncios de Madrid. Amigo de Emilio Castelar, foi elixido deputado no Congreso polo distrito de Les Borges Blanques (1886 e 1893) como posibilista e polo de Balaguer (1898) como liberal. Foi elixido senador por Lleida en 1901. En París editou o periódico *Los Fondos Públicos* (1879-1882) de carácter político, literario e económico, e publicou os libros *La crisis de la Bolsa* (1882) e *España renaciente* (1888). Tamén colaborou en *La Ilustración Gallega y Asturiana*. Foi coleccionista de arte.

## Vida persoal 
Foi pai de Álvaro Calzado.
## Véxase tamén 
### Bibliografía 
* 

### Ligazóns externas 
* Ficha no Senado
Olaberria

**Olaberria** é un concello vasco da provincia de Guipúscoa. A súa poboación é de 937 habitantes (2011).

## Véxase tamén
### Ligazóns externas
*Olberria en euskomedia.org
Oiartzun

miniatura|Oiartzun
**Oiartzun** é un concello situado no nordés de Guipúscoa, no País Vasco. Atópase na comarca de Donostialdea, a 10&nbsp;km de Donostia.
Tiña en 2016 unha poboación de 10.148 habitantes, dispersa en diferentes barrios que se reparten polo val de Oiartzun. O núcleo principal e capital do concello é Elizalde. Os oito barrios tradicionais do concello son: Altzibar, Arragua, Elizalde, Ergoien, Gurutze, Iturriotz, Karrika e Ugaldetxo.

## Véxase tamén 
### Ligazóns externas 
* Oiartzun en euskomedia.org
Ex cathedra

**Ex cathedra** é unha locución latina que significa literalmente "desde a cadeira". Está composta por *ex* (preposición de ablativo "dende") e *cathedra* (ablativo de "cadeira"), e refírese ao acto de expresar algo coa autoridade que corresponde a un cargo (ben sexa un xuíz, un profesor etc.) sendo así a cadeira ou cátedra unha metonimia da función. Polo tanto, adoita empregarse para expresarse de xeito maxistral e moi solemne.
[thumb|210x210px|*[Cathedra Petri *"a cadeira de Pedro", que se atopa na Basílica de San Pedro en Roma]]
O uso principal desta expresión é o levado a cabo polas institucións papais. Cando o Papa fala dende a súa cadeira ou *cathedra* de autoridade, como cabeza visible da Igrexa Católica, as súas ensinanzas non dependen do consentimento da Igrexa e son irreformables. O Concilio Vaticano I expresou en 1879 así o dogma da Infalibilidade Papal: «O Romano Pontífice cando fala *ex cathedra*, isto é, cando o exercicio do seu oficio de pastor e mestre de todos os cristiáns, en virtude da súa suprema autoridade apostólica, define unha doutrina de fe ou costumes como que deben ser sostidas por toda a Igrexa, posúe, pola asistencia divina que lle foi prometida no benaventurado Pedro, aquela infalibilidade da que o divino Redentor quixo que gozara a súa Igrexa na definición da doutrina de fe e costumes. Por isto, ditas definicións do Romano Pontífice son en si mesmas, e non polo consentimento da Igrexa, irreformables» (Constitución dogmática *Pastor Aeternus*, Cap 4)
 
Tres condicións deben reunirse para que unha definición pontificia sexa ***ex cathedra*** (segundo o Catecismo):
 
# O Papa debe falar "como Pastor e Mestre supremo de todos os fieis que confirma na fe aos seus irmáns" (se fala en calidade de persoa privada, ou se se dirixe só a un grupo e non á Igrexa universal, non goza de infalibilidade.)
# O Papa "proclama por un acto definitivo a doutrina" (cando o Papa claramente expresa que a doutrina é definitiva, non pode cambiar.)
# O Papa fala "en cuestións de fe e moral".
## Véxase tamén 
### Ligazóns externas 
* Recompilación de usos na prensa escrita
Nomes dos celtas

Os numerosos nomes usados dende a Antigüidade clásica para o pobo coñecido hoxe como **Celtas** teñen diversas orixes.

O nome  '** e **' é usado en grego e latín, respectivamente, como nome para designar á xente da cultura de La Tène na rexión superior do Rin e o Danubio dende o século -VI ó -I pola etnografía grecorromana. O nome ven probablemente dunha auto-designación tribal, pero a súa etimoloxía é incerta. 
Do mesmo xeito, o nome de  '** / **' ven dun nome tribal, tamén de etimoloxía descoñecida.

Os nomes dos *galos* e os *galeses*, por outra banda, veñen do xeito no que os pobos xermánicos chamaban ós pobos de lingua celta, **walha-*.

O senso lingüístico do nome *Celtas*, que agrupa a tódolos falantes de linguas celtas, é moderno. En particular, alén dunha xenealoxía literaria do século I de *Celtus* o neto de *Bretannos* por Heracles, non hai rexistro antes do século XVII, do termo "Celta" en conexión cos celtas insulares, os habitantes das Illas Británicas durante a Idade de Ferro.

## *Celtas* 
O etnónimo *Celtas* (;  '**, posteriormente tamén  **') semella estar baseado nun nome nativo tribal celta (cf. Célticos en Portugal).

O nome probablemente deriva da raíz Indoeuropea *kel- ou *(s)kel-, pero existen numerosas raíces válidas con distintos significados: *kel- "para ser destacado", *kel- "para dirixir ou estar en movemento", *kel- "para cortar" etc. O mesmo elemento está presente nos nomes persoais e de familia na lingua hispanocelta e gala: *Celtiatus*, *Celtiatis* (xen.), *Arcelti* (xen.), *Concelti* (xen.), *Celtius*, *Celtus*, *Celtilla* (fem.), *Celta* (fem.), e *Celtilius*.

### Usos antigos 
A primeira referencia literaria do pobo celta, como  (), foi a do historiador grego Hecateo de Mileto no -517, que sitúa á tribo Keltoi en Renania (Oeste/Suroeste de Alemaña). A seguinte referencia grega dos Keltoi é a de Heródoto a mediados do século -V. El di que "o río Ister (Danubio) comeza onde os Keltoi e a cidade de Pyrene e corre así dividindo Europa polo medio (os Keltoi están lonxe das Columnas de Hércules limitando cos conios, que viven máis lonxe, cara o solpor dos que viven en Europa)". Este confuso pasaxe foi interpretado posteriormente como que o berce dos Celtas foi o Danubio, e non Hispania ou a Galia.

De acordo co poeta do século I Partenio de Nicea, Celtus () foi o fillo de Heracles e Keltine (), a filla de Bretannus (); esta xenealoxía literaria non existe en ningún outro lugar e non está conectada con ningún culto coñecido. Celtus converteuse no epónimo dos Celtas. En latín  ven da palabra usada por Heródoto' para chamar ós Galos, . Os romanos usaron  para referirse ós galos continentais, pero aparentemente non para os celtas insulares. Estes últimos forno divididos lingüisticamente en goidélicos e britónicos, aínda que outras investigacións ofrecen un cadro máis complexo.

O nome *Celtibero* é usado por Diodoro Sículo no século -I para nomear ós pobos considerados unha mestura de *Celtae* e *Iberi*.

## Notas
Adstrinxente

[miniatura|200px|right|Pedras de [alume, un adstrinxente.]]

**Adstrinxente**, **adstritivo** ou **estíptico** é calquera das substancias que coa súa aplicación externa local (tópica), retraen os tecidos e poden producir unha acción cicatrizante, antiinflamatoria e antihemorráxica. Entre os adstrinxentes usuais, con efectos de moi diverso grao, áchanse os alcois, o alume, os taninos, a quina, o nitrato de prata, o acetato de chumbo, o sulfato de zinc, sales de bismuto, o soro salino e o aceite esencial de alcipreste.
Tamén se consideran adstrinxentes os fármacos que producen estrinximento, tamén chamados antidiarreicos ou restrinxentes.

O sabor adstrinxente é que se produce na boca e que é unha sensación entre a sequidade intensa e o amargor. Algúns alimentos teñen sabor adstrinxente, coma certos froitos especialmente non chegados como son os dátiles, o caqui etc. Algunhas infusións de té tamén teñen certo sabor adstrinxente. Ademais o sabor adstrinxente é unha das cualidades organolépticas propias dos viños tintos, segundo o seu contido de taninos, substancias que ademais de lles fornecer a cor carmesí característica, tamén lle dan ese ton de amargor e sequidade propio dos viños tintos fortes, ricos en taninos.
The Shins

**The Shins** é unha banda estadounidense de indie rock formada en Albuquerque, Novo México no ano 1996. O grupo está composto por James Mercer (voces, guitarra), Joe Plummer (batería), Jessica Dobson (guitarra), Yuuki Matthews (baixo) e Richard Swift (teclados). Na actualidade a banda está baseada na cidade de Portland, Oregón.

A banda fundárona Mercer e o batería orixinal Jesse Sandoval como un proxecto paralelo a Flake Music, que estivo activa dende 1992 ata 1999. O grupo editou dous sinxelos en 7" e un álbum, ''When You Land Here It's Time to Return*, a través de Omnibus Records, e estivo de xira con Modest Mouse cando asinou un contrato con Sub Pop Records. Os dous primeiros discos da banda, *Oh, Inverted World* (2001) e *Chutes Too Narrow* (2003), comportáronse comercialmente ben e recibiron a aclamación da crítica. O sinxelo "New Slang" fixo que The Shins chegase ao gran público ao aparecer no filme de 2004 *Garden State*. Debido a isto, o seu terceiro traballo, *Wincing the Night Away* (2007), foi un grande éxito para o grupo, chegando ao número 2 da lista *Billboard 200* e reciindo unha nomeación para os premios Grammy.

## Discografía 
* *Oh, Inverted World* - 2001 (Sub Pop)
* *Chutes Too Narrow* - 2003 (Sub Pop)
* *Wincing the Night Away* - 2007 (Sub Pop)
* *Port of Morrow* - 2012 (Aural Apothecary, Columbia Records, Interscope Records)
* *Heartworms'' - 2017 (Columbia Records)

## Véxase tamén 
### Ligazóns externas 
* Páxina oficial
Gran Premio dos Estados Unidos de 2012

O **Gran Premio dos Estados Unidos de 2012** (formalmente **2012 Formula 1 United States Grand Prix**) foi unha carreira de Fórmula 1, que se celebrou no Circuíto das Américas no Condado de Travis preto de Austin, Texas o 18 de novembro de 2012. A carreira, celebrouse sobre cincuenta e seis voltas, foi a penúltima proba da tempada de Fórmula Un de . É a primeira carreira de Fórmula 1 celebrada neste circuíto, e a primeira vez que o Gran Premio dos Estados Unidos celébrase desde a tempada .

Esta carreira será a número 100 para Sebastian Vettel.

## Informe 
### Antecedentes 
Logo dun problemático período de construción, que viu unha orde de suspensión de traballos en novembro de 2011, e a ameaza da retirada da carreira do calendario de Fórmula Un, O circuíto pasou a súa última inspección previa á carreira o 25 de setembro, permitindo seguir adiante a carreira como estaba previsto. En comparación, cos circuítos incorporados máis recentemente á Fórmula Un - o Circuíto Internacional de Corea en Corea do Sur e Circuíto Internacional de Buddh da India - completáronse nos días previos ás carreiras inaugurais.

## Clasificación 
### Cualificación 
* É a primeira vez que os dous Marussia superan a ambos Caterham.

### Carreira 
## Posicións despois da carreira 
;Campionato de pilotos

;Clasificación no campionato de construtores

* **Nota**: Só os cinco primeiros postos están incluídos en ambos os grupos de clasificación..

## Notas 
## Véxase tamén 
### Ligazóns externas
La Tierra (Pontevedra)

***La Tierra*** foi un periódico publicado en Pontevedra en 1913.
## Historia e características 
Subtitulado *Periódico dedicado a los agricultores y a la defensa de sus intereses*, apareceu o 15 de xaneiro de 1913. Periódico agrarista impulsado polo Marqués de Riestra co obxectivo de dividir aos agraristas provinciais. Defendeu unha orientación técnico-cooperativa en non reivindicativa para as sociedades agrarias e de xeito provocador axitou a bandeira do abolicionismo en materia foral. Dirixido por Joaquín Míguez Barcia, tiña como administrador a Faustino Guiance. Publicou unha parodia de *O catecismo do labrego* de Lamas Carvajal para criticar á Federación Agrícola de Pontevedra e a Acción Gallega, relatos humorísticos e poemas e cantigas de Xan da Eira. Polemizou con *La Causa* e *Redención Gallega*. Cesou co número 28 correspondente ao 28 de agosto de 1913.

## Véxase tamén 
### Bibliografía 
* 
* 
### Outros artigos 
* Lista de publicacións impresas da provincia de Pontevedra
Tour de Francia 2004

O **Tour de Francia 2004** foi a 91ª edición da carreira ciclista máis importante do mundo. O seu percorrido comezou o 3 de xullo na cidade belga de Liexa e rematou o 25 de xullo en París.

Os equipos participantes foron 21, o número de ciclistas que comezaron a carreira foi de 189 (9 por equipo), dos cales remataron 147. Óscar Pereiro do equipo Phonak e Marcos Serrano do equipo Liberty Seguros foron os 2 únicos ciclistas galegos que participaron na proba.

A carreira presentaba como gran favorito ó ciclista norteamericano Lance Armstrong, do equipo US Postal, quen xa gañara as 5 edicións anteriores do Tour de Francia, mentres que como principais alternativas presentaba ó italiano Ivan Basso e ós alemáns Jan Ullrich e Andreas Kloden.

Thomas Voeckler vestiu o maillot amarelo durante 10 etapas, ata a chegada dos Alpes, nos que Lance Armstrong colleu o liderado da carreira definitivamente. O podio dos Campos Elisios estivo formado por Lance Armstrong, Andreas Kloden e Ivan Basso.

No ano 2012, Lance Armstrong foi sancionado pola UCI coa retirada de tódolos seus resultados deportivos obtidos a partir de 1998 como condena por formar parte dunha trama de dopaxe. A mesma condena afectou ós seus compañeiros de equipo, entre eles o 9º clasificado, Levi Leipheimer. Deste xeito, o podio da edición 2004 do Tour de Francia quedou sen gañador.

## Etapas 
* 

## Clasificación xeral 
Así quedaron as primeiras posicións da clasificación xeral do Tour de Francia 2004 trala disputa da proba e tralas eliminacións de Lance Armstrong e Levi Leipheimer en 2012.
[300px|miniatura|dereita|[Lance Armstrong e Ivan Basso subindo ao Tourmalet na 12ª etapa.]]

* 

## Notas 
## Véxase tamén 
### Ligazóns externas 
* Páxina oficial do Tour de Francia 
* Clasificación xeral da carreira antes das eliminacións
Teatro Carcano

O **Teatro Carcano** é un teatro de ópera da cidade de Milán (Italia), inaugurado o 3 de setembro e situado no Corso di Porta Romana.

## Historia 
En 1801, no clima da renovación urbana determinada pola conquista napoleónica, a *Società teatrale della Casa Carcano* decidiu construír un novo e grande teatro (1.200 - 1.500 espectadores) no curso da prestixiosa Porta Romana, unha vía chea de mansións novas e renovadas nos derradeiros anos do século XVIII por Piermarini. Os planos do teatro, segundo o xove arquitecto Luigi Canonica, inspiráronse no Teatro alla Scala de Milán e ao Teatro della Cannobiana.

O deseño foi encargado a Luigi Canonica, daquela un xove arquitecto do Estado da República Cisalpina, quen asumiu o cargo en agosto de 1797 en lugar de Piermarini .

A apertura do teatro tivo lugar o día 3 de setembro de 1803 cunha representación de *Zaira*, con música de Vincenzo Federici e do baile *Alfredo il grande* de Paolo Franchi. Outros grandes momentos da música asociados ao teatro foron, por exemplo, a proclamación de Niccolò Paganini como o mellor violinista o 15 de outubro de 1813, as aparicións das divas Giuditta Pasta coas estreas de *Anna Bolena* (Donizetti) e de *La sonnambula* (Bellini) en 1830 e 1831 respectívamente, e Maria Malibran con *Norma* e *La sonnambula* de Vincenzo Bellini. As óperas de Bellini e foron interpretadas moitas veces no teatro milanés.

O teatro atravesou unha fase de declive durante o século XX a pesar dunha restauración levada a cabo polo arquitecto Nazzareno Moretti, quen modificou á vez a sala e a fachada. Recentemente recuperou o seu posto na escena cultural de Milán. Baixo a dirección do seu antigo director artístico Giulio Bosetti (de 1997 ata 2009) acolleu principalmente obras de teatro en lugar de ópera. Dende febreiro de 2010 a dirección artística foi confiada a Marina Bonfigli, e o teatro foi restaurado por completo no verán dese mesmo ano.

## Características 
O *Carcano* está formado por catro niveis. A decoración orixinal estaba composta por numerosas molduras e dourados, cun medallón central, estando o conxunto cuberto de ornamentacións de estilo neoclásico. Hoxe en día, non queda nada da sala e da fachada orixinal, que foi reconstruída en torno a 1913 por Moretti segundo o estilo ecléctico floral e cunha fachada modificada.

A capacidade do Carcano elevouse ata as 1.200 - 1.500 prazas. O traballo realizado en 2010 aportoulle ao teatro un acceso cómodo ás persoas don mobilidade reducida.

## Véxase tamén 
### Ligazóns externas 
* Sitio web do Teatro Carcano de Milán